পিস্তল ও কার্তুজ সহ খিদিরপুর থেকে ধৃত যুবক

ওয়েবডেস্ক-  শহরে উদ্ধার আগ্নেয়াস্ত্র (Fire Arms) । পিস্তল ও কার্তুজ উদ্ধার। ঘটনাস্থল এজেসি বোস (AJC Bose)  খিদিরপুর ফ্লাইওভার (Khidirpur Flyover) । উড়ালপুলের নিচ থেকেই আগ্নেয়াস্ত্র উদ্ধার করা হয়। মঙ্গলবার রাতে খিদিরপুর ফ্লাইওভারের নীচে তল্লাশি চালিয়ে এক যুবককে আগ্নেয়াস্ত্র সহ গ্রেফতার করেছে পুলিশ। ধৃতের নাম মহম্মদ কামরান খান, একবালপুরের বাসিন্দা। স্কুটি নিয়ে যাওয়ার সময় সন্দেহজনকভাবে আটকায় পুলিশ।

তল্লাশি চালিয়ে স্কুটির ডিকি থেকে একটি সিঙ্গল শট বন্দুক ও একটি কার্তুজ উদ্ধার করা হয়। এই ঘটনায় হেস্টিংস থানায় অস্ত্র আইনে মামলা রুজু করা হয়েছে।এর আগেও কলকাতা শহর থেকে একাধিকবার অস্ত্র উদ্ধারের ঘটনা ঘটেছে। সামনেই ভোট, ফলে অতি সক্রিয় পুলিশ। কোথা থেকে এই অস্ত্র এখানে এল, কী উদ্দেশ্যে ছিল সবই খতিয়ে দেখা হচ্ছে।

আরও পড়ুন – আশাকর্মীদের বিক্ষোভ ঘিরে তুলকালাম কলকাতায়, পুলিশের সঙ্গে ধস্তাধস্তি

এই অস্ত্র কোথাও পাচার করার উদ্দেশ্য ছিল, এর সঙ্গে আর কারা কারা জড়িত তা নিয়ে তদন্ত শুরু করেছে পুলিশ। ধৃত মহম্মদ কামরান খানকে জিজ্ঞাসাবাদ করছে পুলিশ। তার সঙ্গে আর কেউ জড়িত আছে কিনা তাও খতিয়ে দেখা হচ্ছে। একদিকে চলছে এসআইআর শুনানি, অপরদিকে আর কয়েকমাস পরে ভোট। রাজ্যে চাপানউতোর পরিস্থিতির মধ্যে অস্ত্র উদ্ধারের ঘটনা ঘিরে চাঞ্চল্য তৈরি হয়েছে।